خواتین اور بچوں کی ترقیات کی وزارت
این سی پی سی آر نے سڑک پر رہنے والے بچوں کی بازآبادکاری میں تعاون کے لئے بال سوراج پورٹل کے تحت ‘‘ سی آئی ایس ایس اپلی کیشن’’ کا آغاز کیا
نیشنل کمیشن فار دی پروٹیکشن آف چائلڈ رائٹس  نے بال سوراج پورٹل کے تحت چلڈرن ان اسٹریٹ سیچویشنز کی بازآبادکاری کے عمل میں مدد کے لیے "سی آئی ایس ایس ایپلیکیشن" کا آغاز کیا۔
این سی پی سی آر نے بال سوراج پورٹل کو آن لائن مانیٹرنگ اور ڈیجیٹل ریئل ٹائم مانیٹرنگ کے لیے شروع کیا ہے جن کی دیکھ بھال اور تحفظ کی ضرورت ہے۔ اس پورٹل کے دو کام ہیں - کووڈ کیئر اور سی آئی ایس ایس ۔ کووڈ کیئر لنک ان بچوں کی دیکھ بھال کے لیے ہے جن کے والدین مارچ 2020 کو یا اس کے بعد کووڈ-19 کی وجہ سے نہیں رہے۔
یہ بچوں کی بازآبادکاری کے لیے چھ مراحل پر مشتمل فریم ورک پر عمل کرتا ہے۔ پہلا مرحلہ بچے کی تفصیلات جمع کرنے کا ہے، جسے پورٹل کے ذریعے انجام دیا جاتا ہے۔ دوسرا مرحلہ سوشل انویسٹی گیشن رپورٹ  کا ہے جو بچے کے پس منظر کی جانچ سے متعلق ہے۔ یہ کام ڈسٹرکٹ چائلڈ پروٹیکشن آفیسر  کی نگرانی میں بچے کے ساتھ بات چیت اور مشاورت کے ذریعے مکمل کیا جاتا ہے۔ تیسرا مرحلہ بچے کے لیے انفرادی نگہداشت کا منصوبہ  کو تیار کرنا ہے۔ اس کے بعد، چوتھا مرحلہ چائلڈ ویلفیئر کمیٹی  کا حکم ہے جو سی ڈبلیو سی کو جمع کرائے گئے ایس آئی آر پر مبنی ہے۔ پانچواں مرحلہ ان اسکیموں اور فوائد کو مختص کرنا ہے جن سے فائدہ اٹھانے والے فائدہ اٹھاسکتے ہیں اور چھٹے مرحلے میں ایک چیک لسٹ پیش رفت کا جائزہ لینے یعنی فالواپ کے لیے تیار کی جاتی ہے۔
سڑک پر رہنے والے بچوں کی دیکھ بھال اور حفاظت کے لیے اسٹینڈرڈ آپریٹنگ پروسیجر  2.0 کسی بھی بچے کو 'سڑک پر رہنے والے بچے کی صورتحال' کے تحت درجہ بند کرتا ہے اگر وہ بچہ اکیلے سڑکوں پر رہ رہا ہے ، دن کے دوران سڑکوں پر رہ رہا ہے، یا خاندان کے ساتھ سڑکوں پر رہ رہا ہے۔ اس واقعہ کی اصل وجہ بہتر معیار زندگی کی تلاش میں دیہی خاندانوں کی شہری علاقوں کی طرف ہجرت ہے۔
این سی پی سی آر کے ذریعہ تیار کردہ، یہ پورٹل بھارت میں سڑک پر رہنے والے بچوں کی مدد کے لیے اپنی نوعیت کا پہلا اقدام ہے۔ سی آئی ایس ایس ایپلیکیشن کا استعمال تمام ریاستوں اور مرکز کے زیر انتظام علاقوں سے سڑک پر رہنے والے بچوں کا ڈیٹا حاصل کرنے،ان کے بچاؤ اور بازآبادکاری کے عمل کی نگرانی کے لیے کیا جاتا ہے۔ یہ اقدام بھارتی سپریم کورٹ کی ہدایت پر کیا گیا ہے۔
یہ پروگرام آئین ہند کے آرٹیکل 51 کو مجسم کرتا ہے، کیونکہ یہ بچوں کی فلاح و بہبود کے لیے عوام اور تنظیموں کے لیے ایک پلیٹ فارم مہیا کرتا ہے تاکہ وہ کسی بھی ضرورت مند بچے کی مدد کے بارے میں اطلاع دے سکیں۔ یہ پلیٹ فارم ڈیٹا اکٹھا کرنے اور ڈسٹرکٹ چائلڈ پروٹیکشن آفیسر  کو ان کے لیے ضروری کارروائی کرنے کے لیے رپورٹ کرنے کا کام کرتا ہے۔
"چلڈرن ان سٹریٹ سیچویشنز " کے تحت بچے کی اطلاع دینے کے لیے - https://ncpcr.gov.in/baalswaraj/login پر جائیں، "سٹیزن پورٹل" پر کلک کریں۔ اس کے بعد "رپورٹ اے ، سی آئی ایس ایس ٹو ہیلپ اے چائلڈ’’ پر جائیں۔ یہ ایک فارم کی طرف رہنمائی کرے گا، جس میں بچے اور اطلاع دینے والے کی تفصیلات دینے ہوں گی ۔ ایک بار رجسٹرڈ ہونے کے بعد، مزید کارروائی کے لیے متعلقہ ڈی سی پی او سے رابطےسے متعلق معلومات کے ساتھ ایک رجسٹریشن آئی ڈی تیار کی جاتی ہے۔ ڈی سی پی او مزید کارروائی یعنی بچاؤ اور بازآبادکاری کے لیے بچے کی معلومات ڈیش بورڈ پر حاصل کرے گا ۔
یہ پیشہ ور افراد اور تنظیموں کو ضرورت مند بچوں کو کوئی بھی مدد فراہم کرنے کے لیے ایک پلیٹ فارم بھی فراہم کرتا ہے۔ یہ امداد کھلی پناہ گاہوں، مشاورتی خدمات، طبی خدمات، کفالت، نشے سے نجات کی خدمات، تعلیمی خدمات، قانونی/ نیم عدالتی خدمات، رضاکارانہ، طلباء کی رضاکارانہ خدمات، ہاٹ اسپاٹ کی شناخت، سی آئی ایس ایس شناخت یا دوسری صورت میں فراہم کی جا سکتی ہے۔ این جی اوز، سول سوسائٹی کی تنظیمیں، اعلیٰ تعلیمی یا تکنیکی ادارے، فاؤنڈیشنز، سوسائٹیز یا ٹرسٹ جیسی تنظیمیں اور ادارے اس پلیٹ فارم کو استعمال کر سکتے ہیں۔
پیشہ ورانہ مدد فراہم کرنے کے لیے https://ncpcr.gov.in/baalswaraj/login پر جائیں۔ اس کے بعد "سٹیزن پورٹل" پر کلک کریں، ‘‘ پروائڈنگ سروسز ٹو ہیلپ سی آئی ایس ایس پر جائیں ’’پھر انفرادی طور پر خدمت کی دستیابی کے لئے "‘‘ فار انڈیویجوئل / پروفیشنل’’" کا اور ادارے کے طور پر خدمت کی دستیابی کے لئے ‘‘فار آرگنائزیشنز اینڈ انسٹی ٹیوشنز’’ کا انتخاب کریں۔ تمام مطلوبہ تفصیلات پُر کریں اور جمع کرائیں۔ ایک بار رجسٹر ہونے کے بعد، ریاست یا مرکز کے زیر انتظام علاقوں کے ڈی سی پی او کی رابطہ معلومات کے ساتھ ایک رجسٹریشن آئی ڈی جنریٹ کی جاتی ہے۔
شرکاء یعنی معلومات فراہم کرنے والوں اور پیشہ ور افراد یا تنظیموں کو ڈی سی پی او کی طرف سے تجزیے کے بعد سڑک پر رہنے والے بچوں کی مدد کرنے میں ان کے تعاون کا اعتراف کرتے ہوئے انہیں ایک ڈیجیٹل سرٹیفکیٹ دیا جائے گا۔